मामले की सुनवाई बालेश्वर की निचली अदालत में चल रही थी कि दोनों भाई ज्योति एवं प्रिय ने मामले की सुनवाई बालेश्वर के बाहर भुवनेश्वर या कटक में कराने के लिए एक याचिका हाईकोर्ट में दायर की थी। इसमें दर्शाया गया था कि मृतक बालेश्वर कोर्ट में न्यायिक अधिकारी थी और वहां पर काम करने वाले तमाम न्यायिक अधिकारी उनके सहकर्मचारी हैं। ऐसे में मामले में सही न्याय नहीं हो सकेगा। इस पर हाईकोर्ट ने मामले को कटक जिला एवं दौरा जज की अदालत में कराने की इजाजत दे दी। इसके बाद से इस मामले की सुनवाई कटक जिला एवं दौरा जज कोर्ट में हो रही थी। इस घटना में तमाम गवाह एवं सबूत को ध्यान में रखते हुए कटक जिला एवं दौरा जज अदालत ने बुधवार को दोनों भाइयों को दोषी करार देते हुए आजीवन कारावास की सजा सुनाई। कोर्ट में मौजूद अनुपमा के भाई अमीय रंजन बेहेरा ने फैसले का स्वागत किया। वहीं, सजायाफ्ता ज्योतिरंजन एवं प्रियरंजन के वकील जगबंधु पंडा के मुताबिक इस फैसला को ऊपरी अदालत में चुनौती दी जाएगी।